[αρχοντος αν]τιγενεος του αρχια μηνος ιλαιου βουλευοντων τας πολιος φιλλεα α[θανιωνος] απεδοτο ευκλειδας και μηνοδοτα τω α[πολλωνι τωι πυθι]ωι σωματα γυναικεια δυο και ανδρειον οις ονοματα αριστιων και τρυφερα και σωσ[τρατα] [τιμας] αργυριου μναν δεκα και ταν τιμαν απεχοντι πασαν. βεβαιωτηρ κατα τους νομους [τας] [πολι]ος βαβυλος αιακιδα καθως επιστευσαν τω θεω τας ωνας αριστιων και τρυφερα. [κ]αι σωστρατα εφ ωτε ελευθερους ειμεν και ανεφαπτους τον παντα χρονον. ει δε τις εφαπτοιτο επι καταδουλισ[μ]ω αριστιωνος και τρυφερας και σωστρατας βεβαιον παρεχοντων τω θεω ταν ωναν οι τε αποδομενοι και ο βε[βαι]ωτηρ ομοιως δε και ο παρατυχων κυριος εστω συλεων αριστιωνα τρυφεραν και σωστραταν ως ελευθερους αζαμιος ων και ανυποδικος πασας δικας και ζαμιας. μαρτυροι οι τε ιερεις καλλιστρατος φιλων και ιδιωται ευκλειδας αιακιδα βαβυλος λαιαδα κλεομαντις δινωνος σωτηριδας ξενωνος. παραμεινατωσαν δε τα προγεγραμμενα σωματα ευκλειδα και μηνοδοτα τον τας ζωας αυτων χρονον ποιουντα το επιτασσομενον το δυνατον ανεγκλητως. ει δε μη ποιεοισαν εξουσιαν εχετωσαν ευκλειδας και μηνοδοτα επιτειμεοντες αυτοις τροπω ω κα θελωντι. μαρτυρες οι αυτοι.
Phokis — Delphi — undated